kalixlouiis/myanmar-wikipedia-corpus huggingface dataset:
အင်္ဂလိပ်မှတ်တမ်းများတွင် ၎င်းကို Cawn Bik (ကြွမ်ဘိခ့်) သို့မဟုတ် Sonpek ဟု ဖော်ပြထားသောကြောင့် ဗိုလ်ဆွန်ပက် အမည်ဖြင့် လူသိများသည်။
ဂုဏ်ပြုခံရခြင်း ရန်ကုန်မြို့၊ ပန်းဘဲတန်းမြို့နယ်ရှိ လမ်း ၃၀ နှင့် လမ်း ၃၁ ကြားလမ်းကို ဗိုလ်ဆွန်ပက်လမ်းဟု ဂုဏ်ပြုအမည်ပေးထားသည်။
ကဏ္ဍ:ချင်းပြည်နယ်မှ လူပုဂ္ဂိုလ်များ။
thumb|ရတနာလမ်းမပေါ်ရှိ စမားနီးယားရန်ကုန်ဈေး၏ အဓိကဝင်ပေါက် စမားနီးယား ရန်ကုန် အဆင့်မြင့်လက္ကားဈေး () သည် လက်လီ၊ လက်ကားရောင်းချသည့်ဈေးကြီးအဖြစ် ရန်ကုန်တိုင်းဒေသကြီး ဒဂုံဆိပ်ကမ်းမြို့နယ်တွင် တည်ဆောက်ထားပြီး စမားနီးယား အုပ်စု () မှ ပိုင်ဆိုင်ကာ လက်ရှိအချိန်တွင် ၎င်းတို့ကပင် ဦးဆောင်စီမံခန့်ခွဲလျှက်ရှိသည်။
သမိုင်းကြောင်း Samanea လက်ကားဈေးကြီးကို စင်ကာပူအခြေစိုက် Samanea Group နှင့် မြန်မာနိုင်ငံ EI Company တို့မှ ရင်းနှီးမြှပ်နှံမှုကော်မရှင် (MIC)https://www.colliers.com/en-mm/research/myanmar-mi-august-19-2020 ခွင့်ပြုချက်ဖြင့် ဖက်စပ်တည်ထောင်လုပ်ကိုင်သော လုပ်ငန်းဖြစ်ပြီး ရန်ကုန်မြို့တော် စည်ပင်သာယာရေး ကော်မတီ (YCDC) မှလည်း လုပ်ငန်းလိုင်စင်ရရှိထားသည်။
စီမံကိန်းအတွက် ရင်းနှီးမြှပ်နှံမှုအနေဖြင့် အမေရိကန်ဒေါ်လာ ၈၀,၀၀၀,၀၀၀ ကျော်ရင်းနှီးမြှပ်နှံထားသည်။
စီမံကိန်း၏ ပထမအဆင့်အား ၂၀၁၉ ခုနှစ်တွင် စတင်တည်ဆောက်ခဲ့ပြီး ၂၀၂၀ခုနှစ် နိုဝင်ဘာလတွင် တရားဝင်ဖွင့်လှစ်ခဲ့သည်။
စီမံကိန်း၏ဒုတိယအဆင့်အဖြစ် ဝန်ထမ်းအိမ်ရာများ၊ အဆင့်မြင့်ဈေးဝယ် ကုန်တိုက်များ၊ ဂိုထောင်များ စသည်တို့ပါဝင်သောအဆောက်အဦးများအား စီမံကိန်းအပိုင်း(၁)နှင့် ကပ်လျက်မြေကွက်ပေါ်တွင် ၂၀၂၁ ခုနှစ်အတွင်း တည်ဆောက်မည်ဖြစ်သည်။
စီမံကိန်းအချက်အလက် Samanea Yangon စီမံကိန်းသည် မြေဧရိယာစုစုပေါင်း ၃၂၉၀၀၀ စတုရန်းမီတာကျယ်ဝန်းပြီး၊ အဆောက်အ အုံဧရိယာစုစုပေါင်း ၈၈၀၀၀၀ စတုရန်းမီတာကျယ်ဝန်းပါသည်။
၎င်းစီမံကိန်းအား အပိုင်းလေးပိုင်းခွဲခြား၍ အဆင့်ဆင့်တည်ဆောက်ဖွံ့ဖြိုးသွားမည်ဖြစ်သည်။
စီမံကိန်းဧရိယာစုစုပေါင်း ၁၆၇ ဧကကျယ်ဝန်းသောမြေကွက်ပေါ်တွင် စီမံကိန်းအပိုင်း(၁)အဖြစ် စတုရန်းမီတာ ၁၀၀,၀၀၀ အား ဆိုင်ခန်းပေါင်း ၇၃၀ ပါဝင်သော အဆင့်မြင့်လက်ကားဈေးနှင့် စတုရန်းမီတာ ၅၀,၀၀၀ ကျယ်ဝန်းသော ယာဉ်ရပ်နားရန်နေရာတို့ တည်ဆောက်ထားသည်။
စီမံကိန်းအပိုင်း(၁)။
အဆောက်အအုံဧရိယာစုစုပေါင်း ၄၈၆၀၀၀ စတုရန်းမီတာ ကျယ်ဝန်းပြီး ဆိုင်ခန်းပေါင်း ၇၃၂ ခန်းပါဝင်သည့် ကုန်သွယ်ရေးစင်တာအား ၂၀၂၁ ခုနှစ်တွင် စတင်ဖွင့်လှစ် ခဲ့ပြီးဖြစ်ပါသည်။
စီမံကိန်းအပိုင်း(၂)။
အဆောက်အအုံဧရိယာစုစုပေါင်း ၇၉၉၀၀ စတုရန်းမီတာကျယ်ဝန်းသည့် ကုန် သွယ်ရေးစင်တာအား တည်ဆောက်ဖွံ့ဖြိုးရန်စီမံထားပါသည်။
စီမံကိန်းအပိုင်း(၃)။
အဆောက်အအုံဧရိယာစုစုပေါင်း ၁၀၅၀၀ စတုရန်းမီတာကျယ်ဝန်းသည့် ကုန် သွယ်ရေးစင်တာအား တည်ဆောက်ဖွံ့ဖြိုးရန်စီမံထားပါသည်။
စီမံကိန်းအပိုင်း(၄)။
အဆောက်အအုံဧရိယာစုစုပေါင်း ၁၀၀၀၀ စတုရန်းမီတာကျယ်ဝန်းသည့် ကုန် သွယ်ရေးစင်တာအား တည်ဆောက်ဖွံ့ဖြိုးရန်စီမံထားပါသည်။
ကုန်သွယ်မှုအထောက်အကူပြုအခြားစီမံကိန်းများ။
ကုန်သည်၊လုပ်ငန်းရှင် ကုန်သွယ်မှုများ အဆင်ပြေ ချောမွေ့စေရန်နှင့်လိုအပ်ချက်များဖြည့်မှီစေရန်အတွက် Samanea Yangon သည် ရုံးခန်းသုံးအဆောက်အအုံ၊ လုပ်ငန်းသုံးဟိုတယ်၊ သယ်ယူပို့ဆောင်ရေးနှင့်သိုလှောင်ရေးဆိုင်ရာအဆောက်အအုံ၊ ကုန်စည်ပြခန်းမ အစရှိ သည့် ကုန်သွယ်မှုအထောက်အကူပြုစေမည့်အခြေခံအဆောက်အအုံများလည်းတွဲဘက်ဖွံ့ဖြိုး တည်ဆောက် သွားမည်ဖြစ်ပါသည်။
တည်နေရာ Samanea Yangon Market သည်ရန်ကုန်မြို့အထူးစီးပွားတိုးတက်ဖွံ့ဖြိုးရေး‌ဒေသတစ်ခုဖြစ်သည့် ဒဂုံဆိပ် ကမ်းမြို့နယ်၏အချက်အချာကျသည့် ပဲခူးမြစ်လမ်းနှင့်ရတနာလမ်းမကြီးဆုံရာတွင်တည်ရှိ၍ လမ်းပန်းဆက် သွယ်ရေးအလွန်ကောင်းမွန်ပြီး အဘက်ဘက်မှသွားလာရန်လည်းလွယ်ကူကြောင်းနှင့် မြို့တွင်းမှ (၁၅) ကီလို မီတာ၊ လေဆိပ်မှ (၁၈) ကီလိုမီတာသာကွာဝေးပါသည်။
ကုန်ပစ္စည်း ယခုလက်ရှိတွင် စီမံကိန်းအပိုင်း(၁)ဖြစ်သည့် Samanea Yangon market အတွင်း ဆောက်လုပ်ရေးသုံးနှင့် ကုန်မာပစ္စည်း၊ စက်မှုလုပ်ငန်းသုံးလျှပ်စစ်ပစ္စည်း၊ အိမ်သုံးလျှပ်စစ်ပစ္စည်း၊ အီလက်ထရွန်နစ်ပစ္စည်း၊ အဝတ် အ ထည် ၊ အိတ်၊ ဖိနပ်၊ လူသုံးကုန် စသည့်စီးပွားရေးလုပ်ငန်းအမျိုးအစားပေါင်း (၂၁) မျိုးအထိ ဝင်ရောက်ပူး ပေါင်းလျက်ရှိပြီး လုပ်ငန်းနှင့်ကုန်ပစ္စည်းအမျိုးအစားလည်းကြွယ်ဝပေါ်များလှသည်။
ကိုးကား ကဏ္ဍ:ရန်ကုန်မြို့။
အလက်ဇန္ဒား ပုပ် () သည် ဩဂတ်စတန်းစာပေခေတ် (Augustan literature) တွင်ပေါ်ထွန်းခဲ့သော ကဗျာဆရာ၊ စာရေးဆရာနှင့် သရော်စာရေးသူတစ်ဦးဖြစ်၍ ယင်းခေတ်၏ ရသမြောက်စွာဖွဲ့နွဲ့မှုကျွမ်းကျင်သော အနုပညာရှင်များထဲက တစ်ဦးလည်းဖြစ်သည်။
၁၈ ရာစုအစောပိုင်းကာလများမှ ထင်ပေါ်ကျော်ဇောသူ အင်္ဂလိပ်ကဗျာဆရာတစ်ဦးဟူ၍လည်းကောင်း 'အဆုံးကာရန်တူ လုံးရေညီသည့် နှစ်ကြောင်းပါ ကဗျာပုံစံ' (heroic couplet) ၏ ဆရာတစ်ဆူအဖြစ်လည်းကောင်း ယူဆသတ်မှတ်ကြသည်။
ပုပ်သည် The Rape of the Lock ၊ The Dunciad ၊ An Essay on Criticism စသည့် ထေ့ငေါ့ထားသော၊ ဟိုရောက်သည်ရောက်အကြောင်းအရာဖွဲ့ကဗျာများရေးခြင်း၊ ဟိုးမားအကြောင်း ဘာသာပြန်ဆိုခြင်းများအတွက် အကျော်ကြားဆုံးဖြစ်သည်။
"အောက်စဖို့ဒ်ကျမ်းကိုးအဘိဓာန်" တွင် ရှိတ်စပီးယားပြီးနောက် ဒုတိယကိုးကားမှုအခံရဆုံးသောသူလည်းဖြစ်သည်။
၎င်းရေးသားသော ကဗျာစာသားအချို့သည် ပုံမှန်သုံးစွဲလာကြသော သီးသန့်ဝေါဟာရများဖြစ်လာခဲ့သည်။
damning with faint praise (ချီးမွမ်းခြေကျောက်ပြောဆိုသည်။
)) မှတ်စု ကိုးကား ကဏ္ဍ:၁၆၈၈ မွေးဖွားသူများ ကဏ္ဍ:၁၇၄၄ ကွယ်လွန်သူများ။
အောင်ဇမ္ဗူဆရာတော်သည် World Alliance of Buddhist ၏ ဂုဏ်ထူးဆောင်ဥက္ကဋ္ဌ (Honorary President)https://www.wabhq.org/honorary-president တစ်ပါးဖြစ်ပြီး မြန်မာနိုင်ငံတွင်အလွန်ထင်ပေါ်ကျော်ကြားသော ဆရာတော်တစ်ပါးလည်းဖြစ်သည်။
ဖွားမြင်တော်မူခြင်း ဆရာတော်လောင်းလျာအား ကောဇာသက္ကရာဇ် ၁၃၂၅ ခု၊ ကဆုန်လပြည့်၊ ကြာသပတေးနေ့တွင် စစ်ကိုင်းတိုင်းဒေသကြီး၊ ရေဦးမြို့နယ်၊ ပန်းကုံးကျေးရွာ၌ ခမည်းတော် ဦးအောင်ပြည့် + မယ်တော် ဒေါ်လှယဉ် တို့မှ ဖွားမြင်ပါသည်။
မွေးချင်းငါးယောက်အနက် ပဥ္စမြောက် အထွေးဆုံးသားရတနာ ဖြစ်ပြီး ငယ်မည်မှာ မောင်ထွန်းလေး (ခေါ်) ခင်မောင်ထွန်း ဖြစ်သည်။
ရှင်သာမဏေအဖြစ်ရောက်ရှိခြင်း မောင်ထွန်းလေး ရှစ်နှစ်သားအရွယ်၊ ကောဇာသက္ကရာဇ် ၁၃၃၃ ခုနှစ်တွင် စစ်ကိုင်းတိုင်းဒေသကြီး၊ ရေဦးမြို့၊ ဗိုလ်ရုံကျေးရွာ ကျောင်းထိုင်ဆရာတော် ဘဒ္ဒန္တမေဓာနန္ဒထံတွင် ရှင်သာမဏေအဖြစ်သို့ရောက်ရှိခဲ့သည်။
ဘွဲ့တော်မှာ ရှင်ပဏ္ဍဝံသ ဖြစ်သည်။
http://mahadhammapala.org/pdfviewer/pdfview.php?surl=1&lurl=book_m&v852b=DPPS&v541e=A1MMGB026319 ရဟန်းအဖြစ်သို့ရောက်ရှိခြင်း ဆရာတော်သည် ကောဇာသက္ကရာဇ် ၁၃၅၄ ခုနှစ်၊ နယုန်လတွင် မန္တလေးတိုင်းဒေသကြီး၊ အမရပူရမြို့ ဆင်စွယ်ပွတ်ရပ်ကွက်၊ မဟာဂန္ဓာရုံတိုက် မဟာနာယကချုပ်ဆရာတော် အဂ္ဂမဟာပဏ္ဍိတ၊ မဟာဓမ္မကထိကဗဟုဇနဟိတဓရ ဘဒ္ဒန္တကုဏ္ဍလာဘိဝံသအား ဥပဇ္ဈာယ်ပြုပြီး မြင့်မြတ်သောရဟန်းအဖြစ်သို့ ရောက်ရှိခဲ့သည်။
ဘွဲ့တော်မှာ အရှင်ပဏ္ဍဝံသ ဖြစ်သည်။
http://mahadhammapala.org/pdfviewer/pdfview.php?surl=1&lurl=book_m&v852b=DPPS&v541e=A1MMGB028624 အောင်မြင်ခဲ့သော စာမေးပွဲများ မန္တလေးမြို့၊ ပရိယတ္တိသာသနဟိတအသင်း သာသနာလင်္ကာရသာမဏေကျော်စာမေးပွဲ ပထမဆင့်၊ ဒုတိယဆင့်။
အစိုးရပါဠိပထမပြန်နှင့် ဓမ္မာစရိယစာမေးပွဲတွင် ပထမငယ်တန်း၊ ပထမလတ်တန်း၊ ပထမကြီးတန်း။
မော်လမြိုင်မြို့၊ သဒ္ဓမ္မပါလစာမေးပွဲတွင် ပထမဆင့်၊ ဒုတိယဆင့်၊ တတိယဆင့်၊ စတုတ္ထဆင့်။
ဝိနယာနုဂ္ဂဟ စာမေးပွဲတွင် ဝိနည်းငါးကျမ်းအနက် လေးကျမ်း။
ကျောင်းတိုက်တည်ထောင်ခြင်း ဆရာတော်သည် ခရစ်နှစ် ၁၉၉၆ ခုနှစ်၊ ဇန်နဝါရီလ ၄ ရက်၊ လွတ်လပ်ရေးနေ့၊ နံနက်(၁၀)နာရီအချိန်မှ စတင်ကာ မော်လမြိုင်မြို့၊ သီရိမြိုင်ရပ်ကွက်၊ သီဟလမ်းရှိ အောင်ဇမ္ဗူကျောင်းတိုက် ဓမ္မရိပ်သာ၏ ပဓာနနာယက ဆရာတော်အဖြစ်ဖြင့် စတင်ထမ်းဆောင်ပါသည်။
မွန်ပြည်နယ်၊ မော်လမြိုင်မြို့၊ ဘိုကုန်းရပ်ကွက်၊ သိမ်ကုန်းလမ်းနေ ဦးဟုတ်ရီ+ဒေါ်ခင်သန်းဝင်း သမီး မသက်သက်ဇွန် မိသားစုတို့က ရန်ကုန်တိုင်းဒေသကြီး၊ မှော်ဘီမြို့၊ ရေပြာရွာရှိ မြေကွက်ကို လှူဒါန်းသဖြင့် အောင်ဇမ္ဗူတောရဓမ္မရိပ်သာကို တည်ထောင်ခဲ့သည်။
ထိုကျောင်းတိုက်သို့ မစ္စတာ ကာတာစူယူကီ ကူမာနိုက ရှေးဟောင်းဗုဒ္ဓရုပ်ပွားတော် (၃၀၁)ဆူကို လှူဒါန်းခဲ့သောကြောင့် (၃၀၁)ဆူ ဂျပန်ဘုရားဟု ထင်ရှားကျော်ကြားခြင်းဖြစ်သည်။
ဆရာတော်သည် ယခုအခါ ပြင်ဦးလွင်မြို့တွင် အောင်ဇမ္ဗူဗုဒ္ဓသာသနာ့ရိပ်သာကို တည်ထောင်ခဲ့ပြီ ဖြစ်သည်။
ဂျပန်ဘုရား ဘွဲ့တံဆိပ်တော် သဒ္ဓမ္မဇောတိကဓဇ (၂၀၀၆) မဟာသဒ္ဓမ္မဇောတိကဓဇ (၂၀၁၄) အဂ္ဂမဟာသဒ္ဓမ္မဇောတိကဓဇ (၂၀၂၀)https://www.myanmardigitalnewspaper.com/my/saasnaatteaachiungraa-bhaittnchiptteaamaa-chkkpluudn ကိုးးကား ကဏ္ဍ:၁၉၆၃ မွေးဖွားသူများ ကဏ္ဍ:မြန်မာ ဗုဒ္ဓဘာသာ ရဟန်းတော်များ။
မောင်ဖေခင် (ညောင်ရမ်းမင်းသား) မောင်မျိုးပုံ (ညောင်ရမ်းမင်းသား)။
မင်းဘူး နေရောင်ခြည်စွမ်းအင်သုံး ဓာတ်အားပေးစက်ရုံသည် မကွေးတိုင်း၊ မင်းဘူးမြို့နယ်၊ မင်းဘူး-အမ်းကားလမ်းအနီးတွင်တည်ရှိသည်။
မြန်မာနိုင်ငံ၏ ပထမဆုံး နေရောင်ခြည်စွမ်းအင်သုံးဓာတ်အားပေးစက်ရုံဖြစ်သည်။
စီမံကိန်း ပထမ၊ ဒုတိယနှင့် တတိယအဆင့်များတွင် ၄၀ မဂ္ဂါဝပ်စီ၊ စတုတ္ထအဆင့်တွင် ၅၀ မဂ္ဂါဝပ်နှင့် အလုံးစုံပြီးမြောက်ပါက ၁၇၀ မဂ္ဂါဝပ် ထုတ်လုပ်နိုင်မည်ဖြစ်သည်။
၂၀၁၈ခုနှစ် ဖေဖော်ဝါရီလတွင် စီမံကိန်း စတင်ခဲ့ပြီး စီမံကိန်း၏ ပထမအဆင့်ကို ၂၀၁၈ခုနှစ် ဇွန်လ ၂၇ရက်နေ့တွင် ဖွင့်လှစ်ခဲ့ကာ မန္တလေး-အမ်း မဟာဓာတ်အားလိုင်းဖြင့် စတင် အသုံးပြုခဲ့သည်။
တည်ဆောက်ခွင့်ရခဲ့သည့် ဂျီအီးပီမြန်မာ ကုမ္ပဏီမှ စီမံကိန်းအဆင့်၄ဆင့်ကို ၁နှစ်လျှင် ၁ဆင့် တည်ဆောက်သွားမည်ဖြစ်ကာ ၄နှစ်အတွင်း အပြီးတည်ဆောက်မည်ဖြစ်၍ ပြီးစီးပါက ၁၇၀ မဂ္ဂါဝပ် ထုတ်လုပ်နိုင်မည်ဖြစ်သည်။
ကိုးကား ကဏ္ဍ:မြန်မာနိုင်ငံရှိ ဓာတ်အားပေးစက်ရုံများ ကဏ္ဍ:မင်းဘူးခရိုင်။
200px|thumb|နို့ကိုအာသံလက်ဖက်ရည်တွင်ထည့်သွင်းအသုံးပြုသည် နို့လက်ဖက်ရည် () သည် ယဉ်ကျေးမှုများစွာတွင် တွေ့ရသော လက်ဖက်နှင့် နို့တို့ ရောနှောပေါင်းစပ်ထားသည့် အဖျော်ယမကာအချို့ကို ဆိုလိုပေသည်။
နို့လက်ဖက်ရည်များသည် အဓိကသောပါဝင်ပစ္စည်းတစ်ခုစီ၏ပမာဏ၊ ပြင်ဆင်မှုနည်းလမ်းနှင့် အခြားပါဝင်ပစ္စည်းများ ('သကြား' သို့မဟုတ် 'ပျားရ'ည် မှသည် 'ဆား' သို့မဟုတ် 'ဖာလာစေ့' အထိ ) ပေါ်မူတည်၍ ကွဲပြားသည်။
အသင့်ဖျော် လက်ဖက်ရည်ကြမ်းအမှုန့်သည် အစုလိုက်အပြုံ လိုက်ထုတ်လုပ်သည့် ထုတ်ကုန်တစ်မျိုး ဖြစ်သည်။
အခြားကြည့်ရန် နို့လက်ဖက်ရည်မဟာမိတ် ကိုးကား။
အမျိုးသားလျှပ်စစ်ဓာတ်အားရရှိရေးစီမံကိန်း ()သည် ၂၀၃၀ပြည့်နှစ်အမီ တစ်နိုင်ငံလုံး လျှပ်စစ်မီးရရှိရန် ဆောင်ရွက်နေသည့် အမျိုးသားအဆင့် စီမံကိန်းတစ်ရပ်ဖြစ်သည်။
၂၀၂၁ခုနှစ်တွင် တစ်နိုင်ငံလုံး၏ ၅၅ရာခိုင်နှုန်း၊ ၂၀၂၅-၂၀၂၆ခုနှစ်တွင် ၇၅ရာခိုင်နှုန်းနှင့် ၂၀၃၀တွင် ၁၀၀ရာခိုင်နှုန်း မီးသုံးစွဲနိုင်ရန် ရည်ရွယ်ထားကြသည်။
thumb|၂၀၁၉ခုနှစ် ဒီဇင်ဘာလတွင် တစ်နိုင်ငံလုံးလူဦး​ရေ၏ ၅၀ရာခိုင်နှုန်း နိုင်ငံ​တော် မဟာဓာတ်အားလိုင်းစနစ်မှ သုံးစွဲခြင်း အထိမ်းအမှတ် စိုက်ထူထားစဉ် သမိုင်းကြောင်း ၂၀၁၄ခုနှစ်အကုန်တွင် မြန်မာနိုင်ငံလူဦးရေ၏ ၃၀ရာခိုင်နှုန်းကျော်သာ ဓာတ်အားရရှိသေးသည်။
ထို့ကြောင့် ၂၀၃၀ပြည့်နှစ်အမီ တစ်နိုင်ငံလုံး ဓာတ်အားရရှိနိုင်ရန် အမျိုးသားအဆင့်လျှပ်စစ်ဓာတ်အားရရှိရေးစီမံကိန်းကို စတင်အကောင်အထည်ဖော်ခဲ့ကြသည်။
အမျိုးသားအဆင့်လျှပ်စစ်ဓာတ်အားရရှိရေး အမှုဆောင်ကော်မတီကို ထိုစဉ်က နိုင်ငံတော်ဒုတိယသမ္မတ ဦးဉာဏ်ထွန်းက နာယကနေရာယူ၍ ဖွဲ့စည်းခဲ့သည်။
အဓိက ဝန်ကြီးဌာနများအဖြစ် လျှပ်စစ်စွမ်းအားဝန်ကြီးဌာနနှင့် မွေးမြူရေး၊ရေလုပ်ငန်းနှင့် ကျေးလက်ဒေသဖွံ့ဖြိုးရေးဝန်ကြီးဌာနများမှ ဆောင်ရွက်သည်။
နောက်ပိုင်းတွင် လျှပ်စစ်နှင့်စွမ်းအင်ဝန်ကြီးဌာန၊ စိုက်ပျိုးရေး၊မွေးမြူရေးနှင့် ဆည်မြောင်းဝန်ကြီးဌာနအနေဖြင့် ဆောင်ရွက်ကြသည်။
၂၀၂၁ခုနှစ်မှစ၍ သမဝါယမနှင့် ကျေးလက်ဖွံ့ဖြိုးရေး ဝန်ကြီးဌာန အ​နေဖြင့် ဆက်လက်​ဆောင်ရွက်သည်။
စီမံကိန်းအဆင့်များ စီမံကိန်း၏ ပထမအဆင့်ကို ကမ္ဘာ့ဘဏ်မှ ဒေါ်လာသန်း၃၀၀ ချေးငွေရယူ၍ ဆောင်ရွက်လျက်ရှိကာ မဟာဓာတ်အားလိုင်းမှ ၂မိုင်ပတ်လည်အတွင်း ကျေးရွာများ မီးလင်းရန် ဆောင်ရွက်မည်ဖြစ်သည်။
ဒုတိယအဆင့်တွင် မဟာဓာတ်အားလိုင်းမှ ငါးမိုင်အတွင်းရှိ ကျေးရွာများ မီးလင်းရန် ဆောင်ရွက်မည်ဖြစ်သည်။
ကိုးကား ကဏ္ဍ:မြန်မာနိုင်ငံ၏ စွမ်းအင်။
ပြည်သူ့ကာကွယ်ရေးတပ်မတော် (, အတိုကောက် PDF) သည် မြန်မာနိုင်ငံ၏ အမျိုးသားညီညွတ်ရေးအစိုးရမှ ၂၀၂၁ မေလ ၅ ရက်တွင် ဖွဲ့စည်းလိုက်သော တရားဝင်လက်ရုံးတပ်မတော်ဖြစ်ပြီးပြည်သူ့ကာကွယ်ရေးတပ်မတော်ဖွဲ့စည်းကြောင်းကြေညာ။
၅ မေ ၂၀၂၁ ဖက်ဒရယ်တပ်မတော်၏ ရှေ့ပြေးအဖြစ်လည်း သတ်မှတ်ထားသည်။
နိုင်ငံတော်စီမံအုပ်ချုပ်ရေးကောင်စီသည် ၎င်းထိန်းချုပ်ထားသည့် နိုင်ငံတော်ပိုင်မီဒီယာဖြစ်သည့် မြဝတီ (MWD) မှ PDF နှင့် NUG အား အကြမ်းဖက်သူများအဖြစ် တန်ပြန်ကြေညာခဲ့သည်။
https://www.moi.gov.mm/news/54936 သမိုင်းကြောင်း ဖက်ဒရယ်ပြည်ထောင်စုတပ်မတော်၏ ရှေ့ပြေးအဖြစ် ပြည်သူ့ကာကွယ်ရေးတပ်မတော် ကို ကာကွယ်ရေးဆိုင်ရာ မူဝါဒနှင့်အညီ ၂၀၂၁ ခုနှစ်၊ မေလ ၅ ၌ တရားဝင် ဖွဲ့စည်းထူထောင်ခြင်းဖြစ်သည်ဟု ပြည်ထောင်စုဝန်ကြီးချုပ်၏ အမိန့်ဖြင့် အမျိုးသားညီညွတ်ရေး အစိုးရအဖွဲ့က ထုတ်ပြန်ခဲ့သည်။
ပြည်သူ့ကာကွယ်ရေးတပ်မတော်ဖွဲ့စည်းကြောင်းထုတ်ပြန်။
5 မေ 2021 ယင်းထုတ်ပြန်ချက်၌ စစ်ကောင်စီသည် တရားဝင် ပြည်သူ့အစိုးရထံမှ နိုင်ငံတော်အာဏာကို ရယူကာ အစိုးရခေါင်းဆောင်များကို ဖမ်းဆီးထိန်းသိမ်းထားရုံသာမက၊ စစ်အာဏာရှင်စနစ်ကို ဆန့်ကျင်သော ပြည်သူများကိုလည်း အကြမ်းဖက် နှိပ်စက်သတ်ဖြတ်ခြင်း၊ ထောင်သွင်းအကျဉ်းချခြင်း၊ ဖက်ဒရယ်ဒီမိုကရေစီအရေး ကြိုးပမ်းနေသော တိုင်းရင်းသားလက်နက်ကိုင်တော်လှန်ရေးအဖွဲ့များနှင့် ပြည်သူများအပေါ် လေကြောင်းစစ်ဆင်မှု အပါအဝင် အင်အားအလွန်အကျွံအသုံးပြုကာ တိုက်ခိုက်ခြင်းကဲ့သို့သော စစ်ရာဇဝတ်မှုများကို ကျူးလွန်နေသည်၍ ဖွဲ့စည်းရခြင်း၏ အခြားအကြောင်းအရင်းများကိုလည်း ဖော်ပြထားသည်။
သို့သော် ပြည်သူ့ကာကွယ်ရေးတပ်မတော်ကိုမည်သည့်ဒေသတွင် အခြေစိုက်မည်ဆိုသည့်အချက်များကိုမူ NUG ၏ ထုတ်ပြန်ချက်တွင် ဖော်ပြထားခြင်းမရှိပေ။
ပြည်သူ့ကာကွယ်ရေးတပ်မတော်တွင် ဖက်ဒရယ်ဒီမိုကရေစီလိုလားသူလူငယ်များ ပါဝင်မည်ဖြစ်၍ တိုင်းရင်းသား လက်နက်ကိုင်တော်လှန်ရေးတပ်များနှင့်လည်း မဟာမိတ်ဖွဲ့ပြီး ပြည်သူကို ကာကွယ်စောင့်ရှောက်သွားရန် ရည်ရွယ်သည်ဟု အမျိုးသားညီညွတ်ရေးအစိုးရ၏ ကာကွယ်ရေးဝန်ကြီးဖြစ်သူ ဦးရည်မွန် ဧပြီ ၁၆ သတင်းစာရှင်းလင်းပွဲ၌ ပြောကြားခဲ့သည်။
ဖက်ဒရယ်တပ်မတော်တစ်ခုကို လျင်မြန်စွာ တည်ထောင်ရန်အတွက် ခက်ခဲသောကြောင့် ရှေ့ပြေးအဖြစ် ပြည်သူ့ကာကွယ်ရေးတပ်မတော်ကို ကျွမ်းကျင်ပြောင်မြောက်သော တပ်မတော် (professional) အဖြစ် ဖွဲ့စည်းမည်ဟုလည်း ဆက်လက်ပြောကြားခဲ့သည်။
အန်ယူဂျီ ကာကွယ်ရေးဝန်ကြီး ဦးရည်မွန် က RFA နှင့်အင်တာဗျူးရာတွင် ၂၀၂၁ ခုနှစ် ဩဂုတ်လတွင် ပြည်သူ့ကာကွယ်ရေး တပ်မတော်အင်အား ၃၀၀၀၀ခန့် ရှိလာမည်ဟု ပြောကြားခဲ့သော်လည်း အင်အားအတိအကျကို ဖော်ထုတ်ပြောဆိုခြင်း မရှိပေ။
အာဏာသိမ်းယူပြီးနောက် လအနည်းငယ်အကြာတွင် မြန်မာနိုင်ငံတဝှမ်း မြို့နယ်အချို့တွင် ဒေသဆိုင်ရာ ပြည်သူ့ကာကွယ်ရေးတပ်များကို ဖွဲ့စည်းဆောင်ရွက်လျက်ရှိကြသည်။
မိုးမောက်မြို့မှာ စစ်ကောင်စီနဲ့ KIA တို့ တိုက်ပွဲပြင်းထန်နေ၊ စစ်ကောင်စီဘက်က ၃၀ သေဆုံး။
၇ မေ ၂၀၂၁။
စက်တင်ဘာလတွင် Tanintharyi Defence Force (TDF) မှ အင်အား ၁၀၀ သည် ပြည်သူ့ကာကွယ်ရေးတပ်မတော်၊ တောင်ပိုင်းတိုင်းစစ်ဌာနချုပ်သို့ ပူးပေါင်းပါဝင်ခဲ့သည်။
ယခုအခါတွင် PDF အင်အားကို အတိအကျမသိရသေးသော်ငြားလည်း တပ်ရင်း ၄၀၀ ကျော် ရှိသည်ဟု သိရသည်။
https://www.youtube.com/watch?v=0VeYO0FAEjU ဖွဲ့စည်းပုံ ပြည်သူ့ကာကွယ်ရေး တပ်မတော်၏စစ်ဦးစီးချုပ်နှင့်ဒုတိယစစ်ဦးစီးချုပ်ကို ကာကွယ်ရေးဝန်ကြီးက လွှတ်တော်သို့ အဆိုတင်သွင်းပြီး စစ်သေနာပတိ(ပြည်ထောင်စုဝန်ကြီးချုပ်) ကခန့်အပ်သည်။
စစ်ဦးစီးချုပ်မှ အဆိုတင်သွင်းသောစစ်တိုင်းမှူး၊ တပ်မမှူး(ဗိုလ်မှူးချုပ်)၊ တပ်မဟာမှူးတို့ကို ကာကွယ်ရေးဝန်ကြီးက ခန့်အပ်ပေးရသည်။
အရာရှိချုပ်များအနေဖြင့်- စစ်ရေးချုပ် စစ်ထောက်ချုပ် စစ်ဆင်ရေးအရာရှိချုပ် ထောက်လှမ်းရေးအရာရှိချုပ် ပြည်သူ့လုံခြုံရေးအရာရှိချုပ် ပြည်သူ့ကာကွယ်ရေးတပ်မတော်ကို တောင်ပိုင်းတိုင်းစစ်ဌာနချုပ်၊ မြောက်ပိုင်းတိုင်းစစ်ဌာနချုပ်၊ အလယ်ပိုင်းတိုင်းစစ်ဌာနချုပ်၊ အရှေ့ပိုင်းတိုင်းစစ်ဌာနချုပ်နှင့် အနောက်ပိုင်းတိုင်းစစ်ဌာချုပ် တို့ဖြင့် ဖွဲ့စည်းထားသည်။
တိုင်းစစ်ဌာချုပ် (Division) တစ်ခုတွင် တပ်မဟာ (Brigades) သုံးခုအနည်းဆုံး ဖွဲ့စည်းပါဝင်ပြီး ဗိုလ်ချုပ်အဆင့်အရာရှိက တိုင်းမှူးအဖြစ် ကွပ်ကဲသည်။
Brigade (တပ်မဟာ) သည် မြန်မာ့အခေါ်အဝေါ် Tactical Operation Command (နည်းဗျူဟာအဖွဲ့) နဲ့ အသွင်တူသည်။
တပ်မဟာတစ်ခုတွင် ခြေလျင်တပ်ရင်း (Battalions) သုံးရင်း၊ အမြောက်တပ်ရင်းတစ်ရင်းနှင့် အထူးကွန်မန်ဒိုတပ်ရင်းတစ်ရင်းတို့ ပါဝင်ကာ ဗိုလ်မှူးကြီးအဆင့် အရာရှိက တပ်မဟာမှူးအဖြစ် တာဝန်ယူကွပ်ကဲသည်။
တပ်ရင်းတစ်ခုတွင် တပ်ခွဲ (Company) လေးခွဲပါဝင်ပြီး ဒုဗိုလ်မှူးကြီးအဆင့် အရာရှိက တပ်ရင်းမှူးအဖြစ်လည်းကောင်း၊ ဗိုလ်မှူးအဆင့် အရာရှိက ဒုတပ်ရင်းမှူးအဖြစ်လည်းကောင်း တာဝန်ယူသည်။
တပ်ခွဲတစ်ခွဲတွင် တပ်စု (Platoon) သုံးခုဖြင့် ဖွဲ့စည်းကာ ဗိုလ်ကြီးအဆင့် အရာရှိက တပ်ခွဲမှူးအဖြစ် ကွပ်ကဲသည်။
တပ်စုတစ်စုတွင် တပ်စိတ် (Section) သုံးခုဖြင့် ဖွဲ့စည်းကာ ဗိုလ်အဆင့် အရာရှိက တပ်စုမှူးအဖြစ် ကွပ်ကဲသည်။
တပ်စိတ်တစ်စိတ်တွင် အင်အား ၁၀ ဦးပါဝင်ကာ တပ်ကြပ်တစ်ဦး၊ ဒုတပ်ကြပ်တစ်ဦးနှင့် တပ်သား ရှစ်ဦးဖြစ်ပြီး တပ်ကြပ်သည် တပ်စိတ်မှူးအဖြစ် တာဝန်ယူကွပ်ကဲသည်။
တိုင်းစစ်ဌာန (၁၀) ခု စစ်ကိုင်းတိုင်းစစ်ဌာန၊ မန္တလေးတိုင်းစစ်ဌာန၊ မကွေးတိုင်းစစ်ဌာန၊ ရှမ်းတောင်-ကယား(ကရင်နီ) တိုင်းစစ်ဌာန၊ နေပြည်တော်တိုင်းစစ်ဌာန၊ ပဲခူးတိုင်းစစ်ဌာန၊ ရန်ကုန်တိုင်းစစ်ဌာန၊ ဧရာဝတီတိုင်းစစ်ဌာန၊ ‌‌‌‌‌‌‌‌‌‌‌‌‌‌‌တနင်္သာရီတိုင်းစစ်ဌာနနဲ့ အထူးတိုင်းစစ်ဌာန အဓိက ဖြစ်ရပ်များ ပြည်သူ့ကာကွယ်ရေးတပ်မတော် (PDF) အမှတ် ၁ စစ်ဆင်ရေးနယ်မြေ နည်းဗျူဟာ ၃၃ နှင့် မွန်ပြည်တော်လှန်ရေးတပ် (MSRF) တို့ ညီနောင်တပ်ဖွဲ့ ဖွဲ့စည်းကြောင်း ၂၀၂၅ ဩဂုတ် ၂၇ ရက်မှာ ကြေညာခဲ့သည်။
ကိုးကား ပြင်ပလင့်ခ်များ ပြည်သူ့ကာကွယ်ရေးတပ်မတော် ကဏ္ဍ:ပြည်သူ့ကာကွယ်ရေးတပ်မတော် ကဏ္ဍ:မြန်မာလက်နက်ကိုင်အဖွဲ့အစည်းများ။
စကားအရာ အင်္ဂါဆယ်ပါး စကားကို ပြောခွင့်ရှိမှ ပြောရခြင်း (ကာလဝါဒီ) ဟုတ်မှန်သည်ကိုသာ ပြောရခြင်း (ဘူတဝါဒီ) တရားသဖြင့်သာ ပြောရခြင်း (ဓမ္မဝါဒီ) အကျိုးစီးပွားရှိသည်ကိုသာ ပြောရခြင်း (အတ္တဝါဒီ) ချစ်ခင်ဖွယ်သော စကားကိုသာ ပြောရခြင်း (ပီယဝါဒီ) ပြုံးရွှင်မှု ရှေ့ထား၍ ပြောဆိုရခြင်း (မိဟိတပုဗ္ဗဘာဏီ) မတိုမရှည် ချင့်ချိန်၍ ပြောဆိုရခြင်း (မိတဘာဏီ) အစောတလျင် မပြောရခြင်း (အ-တုရိတဝါဒီ) ရပ်ကြီးသူတို့ အသုံးအနှုန်းကို ယူ၍ ပြောရခြင်း (ပေါရီ) သန့်ရှင်းတိကျ ပြတ်သားစွာ ပြောရခြင်း (ဝိဿဝါဒီ) ကြည်ဦး၊ မြန်မာစကားပုံ ပုံပြင်များ၊ ၂၀၁၈၊ မတ်လ (တတိယအကြိမ်) စာ-၃၄ ကိုးကား ကဏ္ဍ:မြန်မာစာ Category:မြန်မာစကားပုံများ Category:မြန်မာဘာသာစကား Category:မြန်မာ့ ဓလေ့ထုံးစံ။
ပိုနေမြဲ ကျားနေမြဲ ဟူသည် မြန်မာစကားပုံတစ်ခု ဖြစ်သည်။
ရှင်းလင်းချက် မောင်ပိုနှင့် ကျားသည် မူလနေမြဲ အတိုင်း ဖြစ်သွားကြ သကဲ့သို့ မူလ အနေအထားကို မပြောင်းလဲဘဲ နဂိုနေမြဲ အတိုင်း ရှိနေသည်။
နောက်ခံပုံပြင် ရှေးသရောအခါ တောအုပ်တစ်ခုအနီးတွင် အဘိုးအိုနှင့် အဘွားအို လင်မယားနှစ်ယောက်တို့သည် တဲကလေးထိုးကာနေထိုင်ကြသည်။
တနေ့တွင် အဘိုးအိုသည် ဟင်းရွက်ရှာသွားရင်းနှင့် မွေးကာစ ကျားကလေး တစ်ကောင်ကို တွေ့ရသောကြောင့် သနားချစ်ခင်စွာဖြင့် တဲသို့ ပြန်ယူလာကာ သားသမီးအမှတ် မွေးမြူထားလေသည်။
ထိုကျားကလေး အနည်းငယ်ကြီးလာသောအခါ တောစပ်အနီးတွင် သံလှောင်ချိုင့် တစ်ခုထဲသို့ သွင်း၍ အစာရေစာ ကျွေးကာ စောင့်ရှောက်ခဲ့၏။
ထို သံလှောင်ချိုင့်အနီးတွင် ယာခင်းတစ်ခုရှိသည်ဖြစ်ရာ မောင်ပိုဟု အမည်ရှိသော လူတစ်ယောက်သည် ယာခင်း၏ အလုပ်များကို လုပ်ကိုင်ရင်းဖြင့် ကျားကလေးနှင့် ရင်းနှီးလာလေ၏။
ကျားကလေးသည် လူတို့နှင့် ယဉ်ပါးနေသည် ဖြစ်ရာ လူတို့၏ အပြုအမူနှင့် လူတို့၏ စကားကိုလည်း အနည်းငယ်နားလည်၍ ပြောတတ်ဆိုတတ်သည်လည်း ရှိလေသည်။
တစ်နေ့သောအခါတွင် မောင်ပိုသည် ယာထွန်လျက်ရှိစဉ် ကျားက “မောင်ပို မောင်ပို”ဟု အော်ခေါ်၏။
မောင်ပိုက လှမ်းကြည့်လျှင် ကျားက ခေါင်းညိတ်၍ ပြသည်။
မောင်ပိုသည် ကျားက သူ့အနားလာဖို့ ခေါ်တာဖြစ်မည်ဟု တွေးကာ ထွန်ကိုရပ်၍ ကျားလှောင်အိမ်အနီးသို့ ရောက်လာ၏။
ထိုအခါ "မောင်ပို... တံခါးဖွင့်”ဟု ပြောသည်။
"တံခါးဖွင့်လို့ ဘယ်ဖြစ်မလဲ၊ ကျားဆိုတဲ့သတ္တဝါက လူတို့ရဲ့ ရန်သူပဲ။
ကိုက်သတ်ရင် ဘယ်နဲ့လုပ်မလဲ” ဟုပြော၏။
ကျားက မောင်ပို “ဒီထဲမှာနေရတာ ငါသိပ်ညောင်းတယ်။
အပြင်ထွက်ပြီး ငါလမ်းလျှောက်ချင်တယ်။
ဖွင့်ပေးပါ။
မင်းကိုငါ ဘာမှ မလုပ်ပါဘူး။
” ဟု ကျားက အတန်တန်ပြောသည်။
မောင်ပိုသည် ကျားစကားကို ယုံကြည်စွာ လှောင်အိမ်တံခါးကို ဖွင့်ပေးလိုက်လျှင် ကျားသည် အပြင်သို့ ရောက်သည်နှင့် မောင်ပိုကို တွန်းလှဲကာ ခြေထောက်ကိုခဲ၏။
ထိုအခါ မောင်ပိုက “မင်း ငါ့ကို ဘာမှ မလုပ်ဘူးဆိုလို့ လှောင်အိမ်တံခါးကို ငါဖွင့်ပေးတယ်။
မင်း ကတိမတည်ဟု ပြောစဉ် ယုန်ငယ်တစ်ကောင်က သူတို့နားသို့ ရောက်လာကာ “ဘာဖြစ်နေကြတာလည်း”ဟု မေးသည်။
မောင်ပိုက ကျားနှင့် သူ့အဖြစ်ကို အစအဆုံး ပြောပြသည်။
ယုန်သည် မောင်ပို ပြောပြသည်ကို နားစိုက်ထောင်ပြီးသည့်နောက် “ကောင်းပြီ ငါအဆုံးအဖြတ်ပေးမည်။
ဒီလို မဖြစ်ကြခင်က ကျားဘယ်မှာ နေသလည်း ငါ့ကိုပြပါ။
” ဟု ဆိုလျင် မောင်ပိုက ကျားကို လှောင်ချိုင့်ထဲသို့ သွင်းကာ တံခါးကို အပြင်မှ ပိတ်လျက်နေပြသည်။
မောင်ပိုကလည်း ယာထဲသို့သွားကာ ယာထွန်နေသည့်ဟန်ကို ပြသည်။
ထိုအခါ ယုန်က တရားအဆုံးအဖြတ်ပေးသည်မှာ မောင်ပိုသည်လည်း ယာကို ထွန်မြဲထွန်စေ၊ ကျားသည်လည်း လှောင်အိမ်ထဲ၌ပင် နေမြဲနေစေဟု ဆုံးဖြတ်ကာ ထွက်သွားလေသတည်း။
(ဤပုံပြင်လာ စကားကို ရည်မှတ်၍ “ပိုလည်း နေမြဲနေစေ၊ ကျားသည်လည်း နေမြဲနေစေ”ဟု ဆိုခဲ့ရာမှ ပိုနေမြဲ ကျားနေမြဲ ဟူသော စကားပုံ ဖြစ်ပေါ်လာရလေသည်ဟု ဆိုသည်။
) (ဝိစိတြာလင်္ကာရ စကားပုံ ဆုံးမစာမှ) ကြည်ဦး၊ မြန်မာစကားပုံ ပုံပြင်များ၊ ၂၀၁၈၊ မတ်လ (တတိယအကြိမ်) စာ-၄၄ အခြားအသုံးအနှုန်း ဗိုနေမြဲ ကျားနေမြဲ ကျမ်းကိုး Category:မြန်မာစကားပုံများ။
အကြံကုန် ဂဠုန်ဆားချက် ဟူသည် မြန်မာစကားပုံတစ်ခု ဖြစ်သည်။
ရှင်းလင်းချက် နည်းမျိုးစုံဖြင့် မအောင်မြင်သည့် အဆုံး ရတတ်သမျှ ဉာဏ်ထုတ်၍ ကြံဖန် လုပ်ကိုင်သည်။
နောက်ခံပုံပြင် ရှေးသရောအခါ ရေနေနဂါးတစ်ကောင်သည် လူအသွင်ကို ဖန်ဆင်း၍ မဟာသမုဒ္ဒရာကြီးအနီးတွင် ပျော်မွေ့စွာနေထိုင်၏။
ထိုအခါ ဂဠုန်တစ်ကောင်သည်လည်း လူ၏အသွင်ကို ဖန်ဆင်းကာ သမုဒ္ဒရာအနီး၌ပင် လွတ်လပ်စွာဖြင့် ပျော်ပါးကာနေလေ၏။
တစ်နေ့သောအခါ နဂါးနှင့် ဂဠုန်တို့သည် မထင်မှတ်ဘဲ ရင်ဆိုင်ဆုံမိကြလျှင် ဂဠုန်သည် သူ၏အစာအဖြစ် နဂါးကို သုတ်ယူရန် လိုက်၏။
နဂါးသည်လည်း ရန်သူဖြစ်သော ဂဠုန်ကို တွေ့သည်နှင့် အန္တရာယ်ကို ကြောက်လန့်ကာ ထွက်ပြေးလေ၏။
ဂဠုန်ကလည်း နောက်က လိုက်၏။
နဂါးသည် ပြေးရင်းဖြင့် အလွန်မောလာလျှင် သမုဒ္ဒရာထဲသို့ ငုပ်ဆင်း၍ နဂါးတို့ပြည်သို့ ပြန်သွားလေတော့၏။
ဂဠုန်သည် နဂါးကို ရှာမတွေ့တော့ဘဲ နဂါးပျောက်သွားလျှင် မည်သို့လုပ်ရမည်ဟု မကြံတတ်တော့ပဲ သမုဒ္ဒရာအနီးရှိ ကမ်းစပ်မှာ လူအသွင်ကို ဖန်ဆင်း၍ သမုဒ္ဒရာမှ နဂါးတက်လာသည်ကို မြင်လျှင် ဖမ်းမည်ဟု စောင့်၏။
သို့သော် နဂါးက ပေါ်မလာတော့လျှင် ဂဠုန်သည် အကြံကုန်ကာ သမုဒ္ဒရာကမ်းစပ်၌ ဆားချက်နေကြသည့် လူတို့နှင့် ရောကာ ဆားချက်နေရရှာတော့သတည်း။
(ဤပုံပြင်ကို အကြောင်းပြု၍ လူတို့သည် အကြံအစည် တခုခု ပျက်ဆီးသွားလျှင် အကြံကုန် ဂဠုန်ဆားချက် စကားပုံကို ခိုင်းနှိုင်းပြောဆိုလာကြခြင်း ဖြစ်လေသည်။
) (ဝိစိတြာလင်္ကာရ စကားပုံ ဆုံးမစာမှ) ကြည်ဦး၊ မြန်မာစကားပုံ ပုံပြင်များ၊ ၂၀၁၈၊ မတ်လ (တတိယအကြိမ်) စာ-၄၉ အခြားအသုံးအနှုန်း ကျမ်းကိုး Category:မြန်မာစကားပုံများ။
ဆင်ဖြူတော်ဝင်မယ့်ကိန်း ချည်တစ်ခင်နှင့် ကျိန်းကြေ ဟူသည် မြန်မာစကားပုံတစ်ခု ဖြစ်သည်။
ဆင်ဖြူတော်ဝင်မှာ ချည်တစ်ဝင်နှင့် ကျိန်းကျေ ဆိုသည့်စကားပုံသည်လည်း အတူတူပင်ဖြစ်သည်။
ချည်ဝင်ဆိုသည်မှာ ချည်ငင်ပြီး၍ ဝင်ရိုးမှ ချွတ်ထားသော ချည်လုံးကလေးဟု အနက်ရရှိသည်။
ရှင်းလင်းချက် ဆင်ဖြူတော် ဝင်ကိန်း ရှိရာတွင် ချည်ဝင်တစ်လုံး (သို့) ချည်တစ်ခင် ဝင်လာသည်နှင့် ကျိန်းကျေသွား သကဲ့သို့ ပစ္စည်းဥစ္စာ အစုလိုက် အပုံလိုက် ဝင်ကိန်း ရှိရာတွင် မဖြစ်လောက်သည့် ပစ္စည်းတစ်ခု ဝင်လာသည်နှင့် ကျိန်းကျေသွားသည်။
နောက်ခံပုံပြင် ရှေးသရောအခါ ဘုရင်ဖြစ်မည့် လူတစ်ယောက်နှင့် နန်းတွင်း ပုရောဟိတ်ဖြစ်လာမည့် လူတစ်ယောက်တို့သည် မွေးဖွားလာကြသည့် အချိန်ကလည်း တစ်ချိန်တည်း ဖြစ်ကာ အရွယ်ရောက်လာကြသည့်အခါ အလွန်ချစ်ခင်ကြသည့် မိတ်ဆွေနှစ်ယောက် ဖြစ်လာကြသည်။
တစ်ဦးက ဘုရင်ဖြစ်လာ၏။
တစ်ဦးက ထိုဘုရင်၏ ပုရောဟိတ်ဖြစ်လာကြသည်။
တစ်နေ့တွင် ဘုရင်ဖြစ်သူက သူ၏ ဇာတာကို စစ်ဆေးပေးပါဟု ပုရောဟိတ်ကို ပြောလေသည်။
ပုရောဟိတ်က စစ်ဆေးကြည့်လျှင် ယနေ့မှ စ၍ (၇)ရက်အတွင်း ဆင်ဖြူရတနာတစ်စီး လာရောက် ဆက်သခြင်းကို ခံရလိမ့်မည်ဟု တွေ့ရလေသည်။
ပုရောဟိတ်သည် ထိုအချိန်မှာပဲ သူ၏ဇာတာကိုပါ စစ်ဆေးကြည့်လိုက်လျှင် ဘုရင်ဖြစ်သူ၏ ဇာတာနှင့် တစ်ထပ်တည်းကျနေသည်ကို မြင်ရလေသည်။
သူ့ထံသို့လည်း (၇)ရက်မြောက်သောနေ့တွင် ဆင်ဖြူတော် တစ်စီးဝင်လာမည်ဟု အဟောထွက်၏။
ပုရောဟိတ်သည် အလွန်ဝမ်းမြောက်သွားလေသည်။
ဆင်ဖြူတော် သူရလျှင် လုပ်ရမည့် စီမံကိန်းများကိုလည်း ချမှတ်သည်။
(၇)ရက်မြောက်လာလျှင် ဟောကိန်းမှာ မြင်ထားသည့်အတိုင်း ဘုရင့်ထံသို့ ဆင်ဖြူတော်ငယ် တစ်စီး တောထဲမှ ရလာသည်ဟု လာရောက် ဆက်သကြလေသည်။
ထိုအချိန်၌ပင် မုဆိုးတစ်ယောက်သည်လည်း ချည်ဖြူတစ်ခင်ကို လာရောက်ပေးလေ၏။
ထိုအခါ ပုရောဟိတ် ညဉ်းတွားမိသည်မှာ “ ဪ ဘုရင်မင်းမြတ်မှာတော့ ဟောကိန်းရှိထားတဲ့အတိုင်း ဆင်ဖြူတော်အမှန်ပဲ ဝင်လာပေတယ်။
ငါ့မှာတော့ ဆင်ဖြူတော် ဝင်လာမယ့်ကိန်း ရှိပေမယ့် ချည်ဖြူတစ်ခင်နဲ့ပဲ ကျိန်းကျေရတော့မည်။
“ ဟု ရေရွတ်လိုက်လေသတည်း။
(ဝိစိတြာလင်္ကာရ စကားပုံ ဆုံးမစာမှ) ကြည်ဦး၊ မြန်မာစကားပုံ ပုံပြင်များ၊ ၂၀၁၈၊ မတ်လ (တတိယအကြိမ်) စာ-၆၉ အခြားအသုံးအနှုန်း ကျမ်းကိုး Category:မြန်မာစကားပုံများ။
သမ္ဗောဓိစေတီတော် သည် သီရိလင်္ကာနိုင်ငံတွင် တည်ရှိသည့် ကွန်ကရစ်အားဖြည့်တည်ဆောက်ထားသည့် စေတီတော်တစ်ဆူ ဖြစ်သည်။
စေတီတော်သည် ကိုလံဘိုဆိပ်ကမ်းတွင် တည်ရှိသည်။
Hidden Wonders On Chaitya Road စေတီတော်ကို ထင်ရှားသည့် သီရိလင်္ကာနိုင်ငံသား အင်ဂျင်နီယာတစ်ဦးဖြစ်သည့် A. N. S. Kulasinghe က ဒီဇိုင်းဆွဲခဲ့သည်။
တည်ဆောက်မှုများကို ၁၉၅၆ ခုနှစ်တွင် စတင်ခဲ့သည်။
စေတီတော်ကို ကိုလံဘိုဆိပ်ကမ်းကော်မရှင်နှင့် ကိုလံဘိုဆိပ်ကမ်းအာဏာပိုင်တို့မှ Sambuddhatva jayanthi ကို ရည်စူးကား အထိမ်းအမှတ်အဖြစ် တည်ဆောက်ခဲ့ခြင်း ဖြစ်သည်။
အပြန်အလှန်ချိတ်ဆက်ကာ တည်ရှိသည့် ပေါင်းကူးများပေါ်တွင် စေတီတော်အောက်ခံ တည်ရှိသည်။
၎င်းအပေါ်တွင် စေတီတော်သည် တည်ရှိသည်။
စေတီတော်၏ တည်နေပုံမှာ ကိုလံဘိုဆိပ်ကမ်းသို့ အဝင်ပေါက်အပေါ်တွင် တည်ရှိနေသည်။
ထိုဆိပ်ကမ်းသို့ အဓိကသွားရာလမ်းမကြီးကို စေတီတော်တည်ဆောက်ပြီးကတည်းက စေတီတော်လမ်းမဟု ပြောင်းလဲခေါ်ဝေါ်ခဲ့သည်။
စေတီတော်အပေါ်သို့ လမ်းလျှောက်တက်ရာနေရာသည် လှေကားထစ် ၁၂၃ ထစ် ရှိသည်။
left|ကိုလံဘိုဆိပ်ကမ်းမြို့တည်ဆောက်နေမှုမြင်ကွင်းကို စေတီတော်ပေါ်မှနေ၍ မြင်ရပုံ ကိုးကား ကဏ္ဍ:သီရိလင်္ကာနိုင်ငံမှ စေတီပုထိုးနှင့် ဘုရားကျောင်းများ။
ကြင်ယာတော်ကား Shiva ဘုရား၏ အသွင် MahaKal ဖြစ်တယ်။
𝘒𝘢𝘭𝘪 ဟုလည်း ကျော်ကြားတယ်။
အချိန်ကာလ ၊သေဆုံးခြင်း၊ မှောင်မိုက်ခြင်းကို ရည်ညွှန်းတယ်။
ဒီမှာပြောချင်တဲ့အရာ ရှိတယ်။
မျက်လုံးသုံးလုံးဆိုတာ အတိတ်၊ အနာဂတ်၊ ပစ္စုပ္ပန်ကာလ သုံးပါးလုံးကို သိမြင်ခြင်း။
လောက သုံးပါးကို အစိုးရခြင်းဟု ရည်ညွှန်းတယ်။
သူဟာ အရာရာ၏ နောက်ကွယ်မှာ ရှိနေတယ်။
သူသည် MahaVidya ပညာဉာဏ် ဆယ်ပါးမှ တစ်ပါးကို ကိုယ်စားပြုသည်။
Shakti အသွင်တွေထဲမှာ အခက်ထန်ဆုံး ကြောက်မက်ဖွယ် အသွင်ဖြစ်တယ်။
Kali Maa သည် Parvati Ruup ရဲ့ ဆန့်ကျင်ဘက် ဖြစ်တယ်။
အချိန်ကာလကို လည်း ကျော်လွန်တယ်။
အချိန်ကာလကို အစိုးရသူဖြစ်တယ်။
အစ တစ်ခုအတွက် အဆုံးကို ပြုလုပ်ပေးသူ ဖြစ်တယ်။
ကြောက်ရွံ့ဖွယ် အသွင်က မကောင်းဆိုးဝါးတို့အတွက်ပါ။
မကောင်းဆိုးဝါးအတွက် အသွင်ဆိုးပေမယ့် ကောင်းတဲ့သူတွေအတွက် မိခင်စိတ်ရှိပြီး နူးညံ့သူတစ်ဦးဖြစ်တယ်။
လျှာကြီးထွက်နေတယ်လို့ တချို့ကပြောတယ်။
လျှာထွက်တာက မိမိ၏ခင်ပွန်း Shiva ကို နင်းမိ၍ အံ့ဩထိတ်လန့်၍ ထွက်လာခြင်းဖြစ်သည်။
Kali Maa ရဲ့ ဒေါသ တစ်ချက်နဲ့ အကုန် ပြာချနိုင်တယ်။
သူသာ ဒေါသထွက်ပြီး တကယ်လောက ကို ဆင်းလာရင် ကမ္ဘာပျက်မယ်ဆိုတာ မှတ်ထားပါ။
သူက မကောင်းဆိုးဝါးတွေ လက်က ကောင်းတဲ့ သာ၀ကတွေကို ကယ်တင်ဖို့ပါ။
သူဟာ Brahma Vishnu Mahesh သုံးဆူရဲ့ အားထားရာ ဖြစ်တယ်။
စကြ၀ဠာရဲ့ အစဖြစ်တယ်။
Parabharama Paraatma ဖြစ်တယ်။
မယ်တော်က သွေးသောက်သလား။
သောက်ခဲ့ပါတယ်။
ဘာလို့လဲ။
Raktabīja ဆိုတဲ့ အသူရာက Brahma ဆီက သူသွေးတစ်စက် မြေပေါ်ကျပါက သူသည် နောက်တစ်ယောက်ဖြစ်လာပါစေ လို့ ဆုတောင်းလို့ပါ။
သူဟာ Shumbh Nishumbh ဘက်က တိုက်ခိုက်တော့ MahaKali က သူ့ကို သုတ်သင်ပေမယ့် တစ်ယောက်မှ နှစ်ယောက်စသဖြင့် အများအပြား တိုးများလာတယ်။
အဲ့အတွက် သူ့သွေး မြေပေါ်မကျစေဖို့ မယ်တော်ဟာ ကြီးမားသော အသွင် ဖန်ဆင်းကာ သူ့ ကိုယ်ပွားအားလုံးရဲ့ သွေးကိုသောက်ပြီး အဆုံးသတ်ခဲ့ပါတယ်။
ထို့ကြောင့် မယ်တော်ရဲ့ ဒေါသဟာ လွန်စွာကြီးမား၍ လောကကိုပင် ဖျက်သုဉ်းနိုင်သောကြောင့် မယ်တော်၏ဒေါသကို ပျောက်ကွယ်စေရန် ဘုရား Shiva က မယ်တော်ရဲ့ လမ်းမှာ နေ၍ အနင်းခံခြင်းဖြစ်သည်။
အချို့ ကတော့ မယ်ဝောာ်ဟာ ခင်ပွန်း Maha Kala နဲ့အတူ လောကကို ဖန်ဆင်းတယ် လို့ ယူဆတယ်။
မယ်တော်ဟာ အမှောင်အမိုက် အမှားအယွင်း မကောင်းဆိုးဝါးကို ဖျက်သုဉ်းသူဖြစ်သည်။
အောက်လမ်းပညာရဲ့ ဘုရားမဟုတ်ပါ။
လူတွေက ယနေ့ခေတ် မိမိလောဘကို အသုံးချ၍ မယ်တော်ကို ထိုကဲ့သို့ အောက်လမ်းလိုလို လုပ်နေကြတာပါ။
ထိုသူပြုမူသူတွေကလည်း အဆုံးကျ မယ်တော့်လက်နဲ့ အဆုံးသတ်ရမှာပါ။
ဒါပေမယ့် မယ်တော်က ချက်ချင်း အပြစ်မယူတာဟာ လောကသားအကုန်ဟာ မယ်တော်ရဲ့ သားသမီးတွေဖြစ်တယ်။
သားသမီး ကောင်းကောင်း ဆိုးဆိုး မိခင်ဖြစ်နေဆဲ မလို့ပါ။
အရာရာ၏ အားလုံး အထက်တွင်ရှိသူလည်း ဖြစ်တယ်။
မယ်တော်ဟာ အရမ်း အမျက်ဒေါသကြီးတယ်။
အလားတူ မယ်တော် လက်အောက်က နတ်တွေကလည်း အမျက်ကြီးကြပါတယ်။
Kali ဆိုတာ မှောင်မိုက်ခြင်းကို ဖြိုခွဲသူ အမျိုးသမီး သိက္ခာကို ထိန်းသိမ်းသူ ဟုအမည်ရတယ်။